Hans Munck Andersen
Hans Munck Andersen, f. 1943, dansk keramiker. Efter uddannelse på Kunsthåndværkerskolen 1963-68 var han tilknyttet Den Kgl. Porcelainsfabrik til 1971 og fik i 1973 eget værksted i Rø på Bornholm s.m. Gerd Hiort Petersen. I både små og store skåle og kar har han arbejdet med en særlig teknik, hvor genstandene modelleres op i bånd af porcelænsler i flere, ofte blå og rosa farver; på ydersiden står de gerne i den rå skærv, mens indersiden er dækket af klar glasur.